Document ID: 31983R3396

31983R3396
L 337/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3396/83 НА СЪВЕТА
от 14 ноември 1983 година
относно сключването на Споразумение под формата на размяна на писма за изменение на таблица II към Протокол № 2 към Споразумението между Европейската икономическа общност и Конфедерация Швейцария
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че посредством размяна на писма на 4 и 5 февруари 1981 г. Европейската икономическа общност и Конфедерация Швейцария са договорили търговски концесии за преработени земеделски продукти, включени в таблица II към Протокол № 2 към Споразумението от 22 юли 1972 г., сключено между посочените страни (1);
като има предвид, че в резултат на това е желателно официално да се измени текстът на посочената таблица; като има предвид, че поради това следва да се одобри предвиденото за целта Споразумение под формата на размяна на писма,
ПРИЕ НАСТОЯЩИЯ РЕГЛАМЕНТ:
Член 1
Общността одобрява Споразумението под формата на размяна на писма за изменение на таблица II към Протокол № 2 към Споразумението между Европейската икономическа общност и Конфедерация Швейцария.
Текстът на Споразумението е приложен към настоящия регламент.
Член 2
Председателят на Съвета е оправомощен да определи лицето, което е упълномощено да подпише Споразумението от името на Общността, с което то да придобие обвързваща сила за Общността.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 ноември 1983 година.

Labels: 18
15
5
6